Tanfalit-agi ur telli ara di tmacahut, asemres-ines yettuɣal ɣer uɣanib n umedyaz imi yis-s i nezmer ad nefhem ayɣer i yebɣa wuccen d yizem ad ččen aserdun; acku temmal-d belli aserdun yufa iman-is iqebba ma d izem d wuccen ḍeɛfen. Ula dagi, aglam yusa-d s wudem arusrid, maca yella umgired gar tezlit d tmacahut imi di tneggarut-agi yettban-d deg-s belli d izem i iqebban ɛlaḥsab n wayen i d-yenna wuccen belli ad yeṛwu aksum d zzheṛ-is i yekkren.